Lyngør fyr

Lyngør fyrstasjon er et fyr på sørspissen av Kjeholmen, like nordøst for Lyngøya i øygruppen Lyngør i  Tvedestrand kommune i Agder. Fyrbygningen er bygd i betong, med et fyrtårn inntil gavlen.

Fyret har 3. orden linseapparat med en lysvidde på 12,0 nautiske mil. Fyret kom i drift i 1879, samtidig med Homborsund fyr, og ble automatisert og avfolket i 2004. Tåkesignalet, en diafon, er bevart, men trykktankene er fjernet, så signalet blir ikke lenger brukt.

Fyret er et tidlig eksempel på betongbygging i Norge, og flere av de opprinnelige installasjonene er bevart. Som en del av landskapet og bygningene på Lyngør er fyret fredet etter kulturminneloven.

Fyret ble pusset opp i 2011 og leies ut av Aust-Agder Turistforening som turisthytte.

Klima 
Lyngør fyr har et moderat kystklima med relativt lite nedbør, milde vintrer, varme somrer og liten forskjell mellom dag- og nattetemperaturen i sommerhalvåret. met.no har drevet meteorologiske målinger på Lyngør fyr siden 1920. Målestasjonen ble automatisert i 2004. Normalverdier for perioden 1961−1990 er gitt i tabellen nedenfor.

Referanser

Eksterne lenker
 Lyngør Vel om fyret
 

Fyr i Agder
Kulturminner i Tvedestrand
1879 i Norge
Byggverk fullført i 1879
Byggverk i Tvedestrand
Aust-Agders samferdselshistorie
Samferdsel i Tvedestrand
Artikler i sjøfart-prosjektet